b'\n_START_ARTICLE_\nSkrog (skip)\n_START_SECTION_\nSammendrag\n_START_PARAGRAPH_\nSkrog p\xc3\xa5 skip og b\xc3\xa5ter er den flytende delen av skipet. _NEWLINE_Ulike typer skip har ulike skrogformer alt etter hvilket behov de har. Behovet stilles av \xc3\xb8nsket hastighet, \xc3\xb8nsket lasteevne, \xc3\xb8nsket sj\xc3\xb8dyktighet. Skroget p\xc3\xa5 et skip omfatter kj\xc3\xb8l, spanter (innvendige ribber), kledning (hud), dekk og fast innredning, men ikke rigg, maskineri og ror. Skip og b\xc3\xa5ter kan ha en, to eller flere skrog. En toskrogsb\xc3\xa5t kalles katamaran, treskrogs trimaran.  Tidlige tankskip hadde enkelt skrog (single hull), mens det n\xc3\xa5 er vanlig \xc3\xa5 bygge tankskipene med dobbelt skrog (double hull.)_NEWLINE_For \xc3\xa5 minimere motstand brukes ofte en tiln\xc3\xa6rmet kule-, p\xc3\xa6re- eller dr\xc3\xa5peform i fronten b\xc3\xa5de i fly- og skipsskrog. P\xc3\xa5 fly er formen modifisert for \xc3\xa5 gi piloten det n\xc3\xb8dvendige synsfelt. P\xc3\xa5 skip kalles dette bulbbaug.'